open-index/open-wikipedia-markdown huggingface dataset:
Louise Lindh

**Eva Louise Katarina Lindh** (s.  Norrköping) on ruotsalainen yritysjohtaja ja miljardööri. Hän sai sisarensa Katarina Martinsonin tavoin vuonna 2015 isältään osuuden isoisänsä Lars Erik Lundbergin (1920–2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Lindh on konserniin kuuluvan Fastighets AB L. E. Lundbergin toimitusjohtaja. Maaliskuussa 2018 yhdysvaltalainen talousjulkaisu *[[Forbes]]* arvioi Lindhin omistusten arvoksi 1,3 miljardia dollaria.

Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Louise Lindh perheineen 14,0 prosenttia (11,2 äänivallasta) ja samoin hänen siskonsa Katarina Martinson perheineen. Yhtiön B-osakkeet noteerataan Tukholman pörssissä ().

Lindh muutti viisivuotiaana vuonna 1985 vanhempiensa ja sisaruksensa kanssa Sveitsin Zürichiin, sillä hänen isänsä halusi tuolloin edullisemman perintöveron. Lindh oppi sujuvan saksan kielen taidon sveitsiläisessä päiväkodissa.

Lindh on opiskellut Tukholman kauppakorkeakoulussa ja suoritti siellä MBA-tutkinnon.

## Lähteet
Kalvaskananhirssi

**Kalvaskananhirssi** (*Echinochloa frumentacea*) on alkuperältään trooppinen, yksivuotinen heinälaji. Laji on levinnyt eri puolille maailmaa ja sitä on tavattu myös Pohjoismaissa hyvin harvinaisena satunnaistulokkaana, ei kuitenkaan Suomessa.

Kalvaskananhirssi kasvaa 30–110 senttimetriä korkeaksi ja muistuttaa japaninkananhirssiä (*Echinochloa esculenta*). Siihen verrattuna lajilla korren solmut ovat toisinaan karvaisia ja lehden kielekkeenä on usein lyhyt karvarivi. Kukintona on nuokkuva röyhy, joka jakaantuu sormimaisiin haaroihin, joissa on tiheästi rinnakkain kolmen millimetrin mittaisia tähkylöitä.

## Lähteet

## Aiheesta muualla
* Suomen Lajitietokeskus: Kalvaskananhirssi (''Echinochloa frumentacea'')
* ITIS: ''Echinochloa frumentacea'' 
* United States Department of Agriculture (USDA): ''Echinochloa frumentacea'' 
* Flora of China: ''Echinochloa frumentacea'' 
* UniProt: Taxonomy - ''Echinochloa frumentacea'' (White millet) (''Panicum frumentaceum'') 
* Global Biodiversity Information Facility (GBIF): ''Echinochloa frumentacea'' 
* Centre for Agriculture and Biosciences International (CABI): ''Echinochloa frumentacea'' (Japanese millet)
Madeleine Olsson Ericksson

**Birgitta Madeleine Olsson Ericksson** (s. ) on ruotsalainen gynekologi, yritysjohtaja ja miljardööri. Hän on laivanvarustaja Sten A. Olssonin vanhin lapsi ja on Stena-konsernin pääomistajia. Tyttönä hän luuli, ettei hän perisi yrityskonsernin omistajuutta, joten hän opiskeli gynekologiksi. Vuonna 1996 hänestä tuli Sten A. Olssonin tutkimus- ja kulttuurisäätiön puheenjohtaja. Maaliskuussa 2018 yhdysvaltalainen talousjulkaisu *[[Forbes]]* arvioi hänen varallisuudekseen 1,5 miljardia dollaria.

## Lähteet
Sara Mota de Larrea

**Sara Mota de Larrea**  on meksikolainen perijätär ja miljardööri. Hän on Meksikon kuparikuninkaaksi kutsutun Jorge Larrea Ortegan (1912–1999) leski, joka peri suuren Grupo México -konsernin omistusosuuden miehensä jälkeen. Sara Mota de Larrea oli vuonna 2016 yhä konsernia hallinnoivan arizonalaisen (USA) holdingyhtiö Empresarios Industriales de Mexicon suurin omistaja 38,5 prosentin omistusosuudella.
 Huhtikuussa 2018 yhdysvaltalainen mediatalo Bloomberg arvioi hänen varallisuudekseen 12,3 miljardia dollaria.

Perheen poika Germán Larrea Mota Velasco (s. 26. lokakuuta 1953) on johtanut Grupo Méxicoa vuodesta 1994. Myös hän on miljardööri. 

## Lähteet
Unkarinhöyhenheinä

**Unkarinhöyhenheinä** (*Stipa pennata*) on monivuotinen heinälaji. Se kasvaa 30–100 senttimetriä korkeaksi. Heinä kasvaa tiheinä mättäinä. Lehdet ovat ohuet, kouruiset, harmaanvihreät. Röyhy on kapea, haaraton tai haarova. Heinän kukinnolla on höyhentä muistuttava ulkoasu, sillä tähkylästä yksittäin kasvava vihne on erittäin pitkä, jopa 30 cm, ja siinä on tiheästi ohuita karvoja.

Pohjoismaissa unkarinhöyhenheinä esiintyy vain Ruotsissa, missä sitä kasvaa harvinaisena Länsi-Götanmaalla Falbygden-nimisellä kalkkikiviseudulla.

## Lähteet

## Aiheesta muualla
* Suomen Lajitietokeskus: Unkarinhöyhenheinä (''Stipa pennata'')
Luettelo 1980- ja 1990-luvun neuvostoelokuvista

**Luettelo 1980- ja 1990-luvun neuvostoelokuvista** on luettelo vuosina 1980–1991 ensi-iltansa saaneista Neuvostoliitossa tuotetuista pitkistä elokuvista. Luettelo on hyvin epätäydellinen, sillä Internet Movie Databasen mukaan Neuvostoliitossa julkaistiin vuosina 1980–1991 kaikkiaan 2&nbsp;110 pitkää teatterielokuvaa. Luettelo on kuitenkin varsin kattava Suomessa suomeksi tekstitettyinä tai dubattuina esitettyjen elokuvien osalta. Mukana on myös dokumenttielokuvia.

Suomessa esitettiin 1950-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.

## Katso myös
*Luettelo 1950-luvun neuvostoelokuvista
*Luettelo 1960-luvun neuvostoelokuvista
*Luettelo 1970-luvun neuvostoelokuvista

## Lähteet
*
*
*Elonet, Kansallinen audiovisuaalinen instituutti

### Viitteet
Andrée Desautels

**Marie Andrée Carmen Desautels** CM (9. lokakuuta 1923 Montreal, Québec – 23. helmikuuta 2023) oli kanadalainen musiikkitieteilijä, -kirjailija ja -pedagogi. Hän opetti musiikin historiaa ja musiikkitiedettä Québecin musiikkikonservatoriossa vuosina 1949–1988. Hän työskenteli myös muissa opinahjoissa ja sai kunnian ondes Martenot -soittimen tuomisesta Kanadaan. Hänestä tehtiin Kanadan ritarikunnan jäsen musiikkia koskevien kirjoitustensa ansiosta ja uraauurtavasta tutkimustyöstään.

Desautels opiskeli muun muassa Pariisin konservatoriossa, ja hänen opettajiensa joukossa oli Nadia Boulanger. Ondes Martenot'n soittamista hän opiskeli soittimen kehittäneen Maurice Martenot'n johdolla.

## Lähteet
Tordis Ørjasæter

**Tordis Ørjasæter** (25. maaliskuuta 1927 Oslo – 25. maaliskuuta 2026) oli norjalainen professori, kirjailija ja kirjallisuuskriitikko.

Ørjasæter valmistui maisteriksi 1957 ja työskenteli vuodesta 1977 Statens spesiallærerhøgskolessa (vuodesta 1991 Institutt for spesialpedagogikk, Oslon yliopisto), professorina 1991–1993. Hän käsitteli erityisesti lastenkirjallisuutta ja kirjoitti muun muassa Tove Janssonin elämäkerran lapsille. Hänen kirjoittamansa Sigrid Undsetin elämäkerta *Menneskenes hjerter. Sigrid Undset – en livshistorie* (1993) oli suuri menestys ja sai Brage-palkinnon. Hän kirjoitti myös kaunokirjallisuutta: hänen esikoisromaaninsa *En borgerlig pike* ilmestyi 2001.

Ørjasæterin puoliso oli kirjailija, kääntäjä Jo Ørjasæter (1925–2006), jonka kanssa hän kirjoitti Nini Roll Ankerin elämäkerran *Nini Roll Anker. En kvinne i tiden* (2000).

## Palkinnot ja tunnustukset
* 1993 Brage-palkinto teoksesta *Menneskenes hjerter: Sigrid Undset – en livshistorie*
* 1997 Jonas-palkinto

## Suomennetut teokset
* *Tove Jansson: Muumilaakson luoja*, Tordis Ørjasaeter; suom. Saima-Liisa Laatunen. WSOY, 1987 
;Toimittajana
* *Satumaa. Vuoden ympäri*, toim. Tordis Ørjasaeter ym.; suom. toim.: Marita Kansikas. Tammi, 1982 
* *Satumaa. Hyvää yötä*, toim. Tordis Ørjasaeter ym.; suom. toim.: Marita Kansikas. Tammi, 1982 
* *Satumaa. Nooan arkki*, toim. Tordis Ørjasaeter ym.; suom. toim.: Marita Kansikas. Tammi, 1983 
* *Satumaa. Naurutalo*, toim. Tordis Ørjasaeter ym.; suom. toim.: Marita Kansikas. Tammi, 1983 
* *Satumaa. Seikkailujen laiva*, toim. Tordis Ørjasaeter ym.; suom. toim.: Marita Kansikas. Tammi, 1983 
* *Satumaa. Sooria Moorian linna*, toim. Tordis Ørjasaeter ym.; suom. toim.: Marita Kansikas. Tammi, 1983 
* *Satumaa. Ennen vanhaan*, toim. Tordis Ørjasaeter ym.; suomeksi toim.: Marita Kansikas. Tammi, 1984 .
* *Satumaa. Maailman lapsia*, toim. Tordis Ørjasaeter ym.; suomeksi toim. Marita Kansikas. Tammi, 1984 
* *Satumaa. Meidän kesken*, toim. Tordis Ørjasaeter ym.; suomeksi toim. Marita Kansikas. Tammi, 1984 
* *Satumaa. Tarujen sankareita*, toim. Tordis Ørjasaeter ym.; suomeksi toim. Marita Kansikas. Tammi, 1984 

## Lähteet
Donald Steven

**Donald Anstey Steven** (s. 26. toukokuuta 1945 Montreal) on kanadalainen säveltäjä. Hän vietti lukuisia vuosia folk- ja rockmusiikkipiireissä ennen kuin aloitti sävellysopintonsa McGillin yliopistossa Bruce Matherin johdolla. Täydennettyään opintojaan Milton Babbittin johdolla Princetonin yliopistossa hän palasi Kanadaan vuonna 1974 ja aloitti luennoinnin Länsi-Ontarion yliopistossa.

Steven työskenteli McGillin yliopiston henkilökunnassa vuosina 1975–92. Tämän jälkeen hän johti New Yorkin osavaltionyliopiston musiikkikonservatoriota Purchasessa. Hänen taidemusiikin sävellyksiinsä lukeutuvat *Lost Tracks in Time* (1992) MIDI-kitaralle ja nauhalle, *The Breath of Many Flowers* (1986) jousiorkesterille ja *In the Land of Pure Delight* vahvistetulle ja elektroniselle kokoonpanolle. Vuonna 1997 Steven nimitettiin Rooseveltin yliopiston esittävien taiteiden korkeakoulun dekaaniksi.

## Lähteet
Sulo Kilpiö

**Sulo Kilpiö** (s. 22. tammikuuta 1936 Varkaus) on juristi, joka toimi Varkauden kaupunginjohtajana 1966–1973. 

Sulo Kilpiö syntyi kunnallisneuvos Valo Kilpiön ja  Hilma Johanna Tahvanaisen perheeseen. Hänen puolisonsa vuodesta 1961 on kirjeenvaihtaja Eila Marita Westerlund. Kilpiö tuli ylioppilaaksi 1955 ja valmistui lainopin kandidaatiksi Helsingin yliopistosta 1962, varatuomarin arvon hän sai 1965. Kilpiö toimi asutushallituksen esittelijänä 1962, Kajaanin tuomiokunnan notaarina 1963–1964 ja apulaisena asianajotoimistossa 1964–1966. Varkauden apulaiskaupunginjohtaja hän oli 1966–1973, kaupunginsihteeri 1973–1977 ja kaupunginjohtaja vuodesta 1978. Hän jäi tehtävästä eläkkeelle  vuoden 1998 alusta.

Kilpiö, hänen vaimonsa ja heidän tyttärensä Kaarina (s. 1966) esiintyvät Jaana Puhakan dokumenttielokuvassa *Pikkukaupungin naisia* (1995).

## Lähteet
Cédia Brault

**Cédia Brault** (4. tammikuuta 1894 Sainte-Martine, Québec – 27. kesäkuuta 1972 Montreal) oli kanadalainen oopperalaulaja, äänialaltaan mezzosopraano. Hän opiskeli laulamista Céline Marierin ja Salvator Issaurelin johdolla sekä harmoniaa Rodolphe Mathieun johdolla. Hän teki debyyttinsä vuonna 1918 tenori Victor Desautelsin kanssa *[[Carmen]]*-oopperan nimiroolissa. Vuonna 1920 Brault meni naimisiin Desaultesin kanssa.

Carmenin rooli oli myös Braultin viimeinen rooli vuonna 1939.

Brault esiintyi Guillaume Couturen *[[Jean le Précurseur]]in* kantaesityksessä ja oli yksi ensimmäisistä Kanadassa Maurice Ravelin, Alfredo Casellan ja Darius Milhaudin teoksia esittäneistä. Hän myös esitti ensimmäistä kertaa Kanadassa Léo-Pol Morinin teoksen *Chants de sacrifice* ja Claude Debussyn teoksen *Proses lyriques*. Ravel antoi suosiollisen palautteen vuonna 1928 Braultin tulkinnasta hänen teoksestaan *Chansons madécasses*.

## Lähteet
Loviniskamuurahaiset

**Loviniskamuurahaiset** (*Formica (Coptoformica)*) on *[[Formica]]*-suvun alasuku, johon kuuluu Suomessa viisi kekoja rakentavaa muurahaislajia: karvaloviniska, suomenloviniska, rämeloviniska, kaljuloviniska ja ruotsinloviniska. Loviniskamuurahaislajien työläisten ja kuningattarien pään takareuna on voimakkaasti kovera, millä ne erottuvat muista muurahaisryhmistä. Loviniskamuurahaisten lajien erottaminen toisistaan on usein hankalaa.

Alasukua *Formica(Coptoformica)* käytetään lähinnä Euroopassa tai palearktisella alueella - nearktisella alueella se ei ole enää käytössä.

## Lähteet
Hardbass

**Hardbass** on elektronisen musiikin alalaji, joka syntyi Pietarissa 2000-luvun alussa. 2010-luvun alussa musiikkityyli levisi muualle Venäjälle, Ukrainaan ja Valko-Venäjälle ja seuraavaksi Tšekkiin, Slovakiaan, Serbiaan ja Liettuaan. Suomessa genre ei ole kuitenkaan saanut järin merkittävää huomiota.

2010-luvun lopulla hardbass-videot levisivät YouTuben ja Internetin kautta maailmanlaajuiseen levitykseen. Hardbass kuuluu venäläiseen gopnik-nuorisokulttuuriin. Kuuluisia Hardbass-artisteja ovat XS Project, DJ Blyatman ja Hard Bass School. Tunnetuimpia hardbass-kappaleita ovat Nash Gimn (Hard Bass School), Bochka Bass Kolbaser (XS Project), Tri Poloski (Davay), Cyka Blyat (DJ Blyatman), Cheeki Breeki Hardbass Anthem (Apartje), Kamaz, Gopnik ja Slav King (DJ Blyatman), Narkotik Kal (Hardbass School), Vodovorot (XS Project) ja Disco Panzer (Alan Aztec). 

## Lähteet
Imperia (yhtye)

**Imperia** on sinfonista metallimusiikkia soittava yhtye, joka on perustettu vuonna 2003. Yhtyeen ovat perustaneet Steve Wolz ja Helena Michaelsen.

## Julkaisut
### Albumit
* 
* 
* 
* 
* 
* 
* 

### Kokoelmat
* 

### Singlet
* 

## Lähteet

## Aiheesta muualla

* 
* 
* Viralliset kotisivut
RM 3

**RM 3**/VTS oli HKL:n raitiovaunusarja. Valmet, Tampereen Raitiovaunutehdas ja STR valmistivat 15 näitä numeroilla 16-30 olleita raitiovaunuja vuonna 1959. Pituus oli 13,5 m, leveys 2,30 m ja korkeus 3,60 m.  Teho oli 300 V/50 kW. Uudempi Karia HM V oli lähes samanlainen RM 3:n kanssa. Vaunuja peruskorjattiin vuosina 1981-1986. Mm. rahastajanaitiot poistettiin. Viimeiset RM 3-vaunut poistuivat liikenteestä 2003. 

## Lähteet
Priha

**Priha** on muun muassa seuraavien suomalaisten henkilöiden sukunimi:

* Antero Priha (s. 1965), trumpetisti-säveltäjä
* Erkki Priha (1914–1980), yrittäjä, yritysjohtaja ja teollisuusneuvos
* Jukka Priha (1945–2011), yrittäjä ja sijoittaja, Erkki Prihan poika
* Liisa Priha (s. 1941), tanssija ja koreografi
* Päikki Priha (s. 1948), tekstiilitaiteilija ja emeritaprofessori
* Ville Priha (s. 1975), jalkapalloilija.
Luettelo diplomaattisista edustustoista Tadžikistanissa

Tämä on  **luettelo diplomaattisista edustustoista [[Tadžikistan]]issa**. Dušanbessa on 22 suurlähetystöä.

## Suurlähetystöt
### Dušanbessa

## Muut edustustot
* (Delegaatio)

## Pääkonsulaatit
### [[Horug]]issa
*

## Akkreditoidut suurlähetystöt

Seuraavat suurlähetystöt sijaitsevat Astanassa ellei toisin mainita.

## Lähteet
Häädemeesten kunta

**Häädemeesten kunta** sijaitsee Lounais-Virossa Pärnumaan maakunnassa.

## Sijainti
Kunta sijaitsee Pärnun eteläpuolella rajoittuen pohjoisessa Pärnun kaupunkiin, idässä Saarden kuntaan, etelässä Latviaan ja lännessä Riianlahteen.

## Hallinto
Häädemeesten kunta muodostettiin vuoden 2017 kuntauudistuksessa yhdistämällä Tahkurannan ja Häädemeesten kunnat. Uusi kunta otti käyttöönsä Tahkurannan lipun ja Häädemeesten vaakunan. Kunnassa on 4&nbsp;985 asukasta (1.1.2018).

Kunta muodostuu Häädemeisten ja Võisten pienkauppaloista (alevik) sekä 29 kylästä (küla). Kunnan keskuspaikka on Uulun kylä. 

## Liikenne
Valtatie 4 Tallinnasta Viron ja Latvian rajalle, eli Eurooppatie E67 Helsingistä Prahaan, seuraa Riianlahden rantaa Häädemeesten alueella.

## Lähteet

## Aiheesta muualla
Finkolo

**Finkolo** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 25 kilometriä Sikassosta itään. Kunnassa on 14&nbsp;200 ja kylässä 5&nbsp;900 asukasta (vuonna 2009).

Finkolon kunta rajoittuu pohjoisessa Sikasson piirin Danderesson ja etelässä ja lännessä Kaboïlan kuntiin sekä idässä Burkina Fasoon. Se on pinnanmuodostukseltaan lähinnä tasankoa. Vesistöjä ovat sadekauden jälkeen kuivuvat Farako, Tientienko, Tiékorodougou ja N’Ganamako. Seutu kuuluu Sudanin ilmastovyöhykkeeseen.

Kuntaan kuuluu kahdeksan kylää. Asukkaat ovat etupäässä senufoja. Lisäksi on bambaroita, boboja, fulbeja ja miniankoja.

Finkolon kautta kulkee Sikassosta Burkina Fasoon johtava päällystetty maantie RN10. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet, aasit ja siipikarja. Kunnassa sijaitsee Farakon teeviljelmä sekä teetehdas, joka ei ole toiminut moneen vuoteen.

Paikallinen nähtävyys ovat Farakon vesiputoukset.

## Lähteet
Adelina Domingues

**Adelina Domingues** (19. helmikuuta 1888 Kap Verde – 21. elokuuta 2002 San Diego, Kalifornia, Yhdysvallat) oli kapverdeläis-yhdysvaltalainen henkilö. Hän syntyi Kap Verden saarella vuonna 1888 ja muutti Yhdysvaltoihin vuonna 1907. Hänestä tuli maailman vanhin elävä henkilö Grace Clawsonin kuoltua 28. toukokuuta 2002. Domingues piti titteliä hallussaan kuolemaansa asti, jolloin titteli siirtyi Kamato Hongolle. Kuollessaan Domingues oli 114-vuotias.

Domingues on todistettavasti maailman vanhin kapverdeläissyntyinen henkilö.

Dominguesin isä oli sukujuuriltaan italialainen ja äiti portugalilainen.

## Lähteet
Difenyylimetanoli

**Difenyylimetanoli** eli **bentshydroli** (C13H12O) on aromaattisiin alkoholeihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa lääkeaineiden valmistukseen.

## Ominaisuudet
Huoneenlämpötilassa difenyylimetanoli on väritöntä tai kellertävää kiteistä ainetta. Yhdiste liukenee vähäisessä määrin veteen ja paremmin lämpimään kuin kylmään veteen. Etanoli, dietyylieetteri ja kloroformi liuottavat difenyylimetanolia. Difenyylimetanoli hapettuu suhteellisen helposti bentsofenoniksi.

## Valmistus ja käyttö
Difenyylimetanolia valmistetaan pelkistämällä bentsofenonia emäksisissä olosuhteissa sinkillä tai magnesiumilla. Yhdistettä käytetään muun muassa valmistettaessa hyönteismyrkkyjä ja antihistamiineja.

## Lähteet
Luettelo diplomaattisista edustustoista Malesiassa

Tämä on **luettelo diplomaattisista edustustoista [[Malesia]]ssa**. Kuala Lumpurissa on 96 suurlähetystöä ja suurkomissiota  (Kansainyhteisön jäsenmaan edustuston kutsuma nimi englanniksi *High commissioner*) .
 
## Suurlähetystöt/Suurkomissiot
### Kuala Lumpurissa

## Edustustot
* (Taipein talous- ja kulttuuritoimisto )
* (Delegaatio)

## Pääkonsulaatit ja konsulaatit

## Akkreditoidut suurlähetystöt

 

## Entiset suurlähetystöt

* 
* 
*
Luettelo diplomaattisista edustustoista Malediiveilla

Tämä on **luettelo diplomaattisista edustustoista  [[Malediivit|Malediiveilla]]**. Maléssa on 7  suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi *High commissioner*).

## Suurlähetystöt
### Maléssa

*
*
*
*
*
*
*
*
*

## Akkreditoidut suurlähetystöt ja suurkomissiot
Seuraavat suurlähetystöt ja suurkomissiot sijaitsevat New Delhissä ellei toisin mainita

#
# (Abu Dhabi)
# 
# (Colombo)
#
# 
#
# (Dhaka)
#
# (Singapore)
# (Colombo)
# (Bangui)
#
#
# (Colombo)
#
#
# (Riad)
# (Moroni)
#
# (Colombo)
# (Colombo)
#
# (Colombo)
# (Colombo)
#
#
# (Teheran)
#
# (Colombo)
# (Colombo)
#
# (Colombo)
# (Islamabad)
#
# (Riad)
# (Colombo)
# (Islamabad)
# 
#
#
# (Colombo)
#  (Valletta)
#
#
#
# (Colombo)
#
# (Colombo)
# 
# (Colombo)
# (Colombo)
# (Singapore)
# (Islamabad)
#  
# (Dhaka)
# 
# 
# (Colombo)
# 
# 
#
#
# (Colombo)
#
# (Abu Dhabi)
#
#
# (Colombo)
# 
#
# (Colombo)
#
#
# 
# 
# (Colombo)
# 
# (Chennai)
#
#
# 
# 
# 
# 
# (Colombo)
# 
#
# 
# 
# (Islamabad)
#
#

## Lähteet
Karstanahkajäkälä

**Karstanahkajäkälä** (*Peltigera praetextata*) on nahkajäkälien sukuun kuuluva jäkälälaji. Sen yläpinta on reunoilta harmaanruskea ja huopakarvainen, mutta keskeltä ruskea ja usein kiiltävä. Alapinnan suonet ovat verkkomaisia. Liuskat ovat 10–15 millimetriä leveitä. Kasvaa kallioilla, kivillä ja usein haapojen tyvien sammalilla. Suosii ravinteikkaita ja kalkkipitoisia kasvupaikkoja. Esiintyy koko Suomessa, Lapissa harvinaisempi. Kasvustot voivat olla jopa 20 senttimetriä halkaisijaltaan. Karstanahkajäkälältä jäkäläaineet eli sekundaariset aineenvaihduntatuotteet puuttuvat.

## Lähteet

## Aiheesta muualla
* Laji.fi: Karstanahkajäkälä – ''Peltigera praetextata''
* Luopioisten kasvisto: Karstanahkajäkälä (''Peltigera praetextata'')
* ITIS: ''Peltigera praetextata'' 
* UniProt: Taxonomy - ''Peltigera praetextata'' 
* Global Biodiversity Information Facility (GBIF): ''Peltigera praetextata'' 
* Consortium of Lichen Herbaria: ''Peltigera praetextata'' 
* Italic 7.0, The Information System on Italian Lichens: ''Peltigera praetextata'' 
* PheroBase: Semiochemicals of ''Peltigera praetextata''
Puistokoulu (Jyväskylä)

**Puistokoulu** on arkkitehti Wivi Lönnin Jyväskylään suunnittelema koulurakennus, joka on nykyään osa Puistokadun päiväkotikoulua. Vuonna 1912 valmistunut rakennus edustaa varhaista klassista puukoulurakentamista, ja se oli Jyväskylän ensimmäinen kunnallinen kansakoulu. Se on ollut koko sen historian ajan koulukäytössä.

## Tyyli
Puistokoulun rakennushistoriallista arvoa nostaa se, että se edustaa varhaista klassista puukoulurakentamista. Siinä näkyy jo vivahteita siirtymisestä jugendista klassismiin: sen julkisivut ovat symmetriset, ja siinä on aumakattoa. Rakennuksessa on käytetty päätykolmiota ja risti-ikkunat on aukoitettu tiukasti.

## Historia
Jyväskylän kaupunki tilasi arkkitehti Wivi Lönniltä piirustukset kansakoulua varten. Rakennus valmistui vuonna 1912, ja se oli kaupungin ensimmäinen kunnallinen kansakoulu. Lönnin suunnittelema rakennus on ollut koko ajan koulukäytössä, ja siellä oli kunnallinen kokeilukeskikoulu vuosina 1946–1969.

Puistokoulu oli lakkautusuhan alla 1980-luvulla, mutta aktiiviset vanhemmat torjuivat koulun lakkauttamissuunnitelmat. Rakennuksen kulttuurihistoriallinen arvo on sen jälkeen tunnustettu ja se suojeltiin 2008 asemakaavalla. Rakennuksen peruskorjaus valmistui vuonna 2014. Sille palautettiin Lönnin suunnittelema ulkoasu, ja samalla luokkahuoneet modernisoitiin. Puistokoulu yhdistyi seuraavana vuonna hallinnollisesti Päivärinteen päiväkodin kanssa Puistokadun päiväkotikouluksi.

## Lähteet
Eliza Orzeszkowa

**Eliza Orzeszkowa**, o.s. *Pawlowska*, (1841–1910) oli puolalainen kirjailija. Hän kuului Puolan positivistiliikkeen keskeisiin hahmoihin. Hänen teostensa aiheina koulutus, itsenäisyys ja avioliitto jäivät omana aikanaan harvoin käsiteltyjen kysymysten varjoon. Näitä olivat prostituutio, aviottomat lapset ja naisten asema työelämässä.

Orzeszkowa syntyi Grodnossa. Hän meni 1858 naimisiin Piotr Orzeszkon kanssa, joka osallistuttuaan Puolan kapinaan 1863 karkotettiin  Siperiaan. Orzeszkowa on Maria Konopnickan rinnalla aikansa Puolan huomattavin naiskirjailija. Hänen lukuisat romaaninsa ja novellinsa, joissa läpikäyvänä sävynä on humaanisuus ja suvaitsevaisuus, käsittelevät naisen asemaa yhteiskunnassa, pikkuaatelin ja varsinkin hänen kotiseutunsa, Liettuan juutalaisten elämää. Paras niistä on *Niemenjoen varrella* (1888-89), muita merkittäviä ovat *Eli Makower* (1875), *Meir Ezofowicz* (1878), *Cham* (1888), *Mirtala* (1890). *Argonautat* (1899), *Bene nati* (1898).

Nobel-komitea harkitsi vuonna 1905, olisiko Nobelin kirjallisuuspalkinto palkinto pitänyt jakaa Orzeszkowan ja Henryk Sienkiewiczin kesken. Sienkiewicz sai kuitenkin palkinnon yksin.

Maila Talvio oli Orzeszkowan kanssa kirjeenvaihdossa, ja yhdessä aviomiehensä J. J. Mikkolan kanssa hän suunnitteli Orzeszkowan teosten suomentamista ja julkaisemista. Suomennoksia ei kuitenkaan saatu julkaistuksi muutamia lehdissä julkaistuja kertomuksia lukuun ottamatta. Talvio kirjoittaa:

## Suomennetut teokset
* *Kuin unikuva*. Suomennos. Pori: Gust. Ronelius 1908.

### Kertomuksia
*"Seula", suom. Maila Talvio, Valvoja 1901 no 7–8 s. 432–444 (32–44) (Kansalliskirjasto)
* "Ei kappalettakaan", suom. Maila Talvio, alkusanat: Maila Talvio: "Elämää runouden varjossa", Nuori Voima 1912 no 3–4 (s. 2–8) (Kansalliskirjasto)
*"Legenda Rabbi Akibasta", esperantosta suom. Jorma Partanen. Kodin Lehti 1921 no 1 s. 4 (Kansalliskirjasto)
* "Kenen syy", teoksessa *Valkoinen kotka*, toim. ja suom. Reino Silvanto, s. 36–56, Gummerus, 1937.

## Lähteet

## Aiheesta muualla

* Eliza Orzeszkowa, Culture.pl 
* P. C.: Naiskirjailijaa juhlittiin, Naisten ääni 1907 no 6-7, s. 97–98 (29–30)
* Maila Talvio, Muutamia kirjeitä Niemenin rannoilta, Aika 1915 no 7, s. 412–420 (34–42)
* Raimo Pullat, Suomi ja Puola. Suhteita yli Itämeren 1917–1941, s. 145–147 (Mikkoloiden ja Eliza Orzeszkowan tapaamisesta)
Syyrian sisällissodan tapahtumat 2017–2018

**Syyrian sisällissodan tapahtumat 2017–2018**: Hallituksen joukot olivat voitolla ja etenivät monilla alueilla. Vuonna 2017 Kurdien SDF kukisti Raqqan Isis-pääkaupungin. Isis jäi pieniin taskuihin eri puolille Syyriaa.
Yhdysvallat teki vuosina 2017 ja 2018 ilmaiskut Syyriaan, koska väitti maan hallituksen käyttäneen kemiallisia aseita. Turkki lähetti Syyrian kurdeja vastaan 2018  joukkoja ja teki ilmaiskujakin. Vuoden 2018 alkupuoliskolla hallituksen joukot valtasivat Damaskoksen kapinallismotit.

## Lähteet
Giga Pudding

**Giga Pudding** on japanilaisen Takara Tomy -leluyhtiön valmistama vanukkaan valmistukseen soveltuva tuotepakkaus. Pakkaukseen sisältyy kulhon lisäksi tarvittava määrä aineksia jopa kahdenkymmenen hengen vanukasannokseen. 

Giga Puddingin vuonna 2008 tehdystä mainosvideosta on tullut suosittu internetmeemi sen saatua paljon huomiota muun muassa kansainvälisellä 4chan-kuvafoorumilla.

## Lähteet
Luettelo diplomaattisista edustustoista Azerbaidžanissa

Tämä on **luettelo diplomaattisista edustustoista [[Azerbaidžan]]issa**. Bakussa on 65 suurlähetystöä. 

## Suurlähetystöt

### [[Baku]]ssa

## Edustustot
### Bakussa
* (valtuuskunta)
*
* (Taloustoimisto)
* (Edustusto)
*

## Pääkonsulaatit

## Akkreditoidut suurlähetystöt
Yhdysvaltain presidentinvaalit 1840

**Yhdysvaltain presidentinvaalit 1840** olivat 14:nnet Yhdysvaltain presidentinvaalit. Ne järjestettiin 30. lokakuuta – 2. joulukuuta 1840. Vuonna 1837 alkaneen pankkikriisin keskellä istuva presidentti Martin Van Buren demokraattisesta puolueesta hävisi vaalit whig-puolueen ehdokkaalle William H. Harrisonille. Vaalit olivat ensimmäinen kahdesta whig-puolueen voitosta presidentinvaaleissa.

Whigit eivät ehtineet nauttia voitosta kauan, sillä 68-vuotias Harrison kuoli noin kuukauden kuluttua virkaanastujaisista. Harrisonin seuraaja John Tyler oli puolueelle katastrofaalinen. Hän oli entinen demokraatti ja vahva osavaltioiden oikeuksien tukija. Koska presidentti Tyler esti whigejä toteuttamasta puolueen ohjelmaa kotimaan asioissa, Tyler erotettiin puolueesta.

## Ehdokkaat
### Demokraatit

File:MVanBuren.png|Presidentti**[[Martin Van Buren]]**New Yorkista


### Whig

File:William Henry Harrison by James Reid Lambdin, 1835.jpg|Entinen senaattori**[[William Henry Harrison|William H. Harrison]]**Ohiosta
File:Henry Clay 1848 restored.jpg|Senaattori**[[Henry Clay]]**Kentuckysta
File:Winfield Scott by Fredricks, 1862.jpg|Kenraaliluutnantti**[[Winfield Scott]]**


## Tulokset
Yhdysvaltain presidentinvaalit 1840
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[William Henry Harrison|William H. Harrison]]**
| style="text-align:left;" | Whig
| style="text-align:left;" | Ohio
| 1&nbsp;275&nbsp;390
| 52,9
| 234
|-
| style="background-color:" |
| style="text-align:left;" | Martin Van Buren
| style="text-align:left;" | Demokraatit
| style="text-align:left;" | New York
| 1&nbsp;128&nbsp;854
| 46,8
| 60
|-
| style="background-color:#CCCC66" |
| style="text-align:left;" | James G. Birney
| style="text-align:left;" | Vapauspuolue
| style="text-align:left;" | New York
| 6&nbsp;797
| 0,3
| 0
|-
| colspan=4 style="text-align:left;" | Muut
| 767
| 0,0
| –
|-
| colspan="7" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 2&nbsp;411&nbsp;808
| 100
| 294
|- style="font-weight:bold"
| colspan="6" style="text-align:left;" | Voittoon tarvitaan
| 148
|}
Niemen kartano (Tampere)

**Niemen kartano** sijaitsee Niemenrannan kaupunginosassa Tampereella.

Niemen tila muodostui vuonna 1840, kun Vähäniemen ja Isoniemen tilat yhdistettiin. Niemen kartanon viimeinen yksityinen omistaja oli Matilda Niemi (1831–1907), joka myi tilan A. Ahlström Oy:lle vuonna 1887. 

Niemen kartanon päärakennus eli Niemen pirtti on vuodelta 1861. Se edustaa talonpoikaista empiretyyliä ja on säilynyt lähes alkuperäisessä asussa. Birger Federley on suunnitellut taloon joitain muutoksia vuonna 1916. Kartanoalueen linnamainen navetta- ja tallirakennus (1917) sekä työväelle tarkoitettu suuri sauna (n. 1920) ovat myös hänen suunnittelemiaan. Lisäksi kartanon pihapiirissä on vanha väentupa eli vieraspytinki, joka saattaa olla peräisin 1700-luvulta. Rakennukset on suojeltu.

## Lähteet

## Aiheesta muualla
*Haapasaari, M. & Tiusanen, P.: "Tampereen Niemenkartanon alue - Rakennetun kulttuuriympäristön inventointi", 25.10.2011
Hirvenliha

**Hirvenliha** on hirvestä saatavaa lihaa. Aikuisesta hirvestä saadaan keskimäärin 180 kilogrammaa lihaa, puolitoistavuotiaasta noin 150 kiloa ja vasasta 80 kiloa. Hirvenliha on mureaa, karkeasyistä ja väriltään tummaa. Sen ”riistanmaku” on melko mieto.

Hirvenlihasta saadaan keskimäärin 470 kJ (112 kcal) sataa lihagrammaa kohti. Energiasta 24&nbsp;% on peräisin rasvasta, 76&nbsp;% proteiineista. Hirvenliha on vähärasvaista verrattuna keskimääräiseen sianlihaan (817 kJ (195 kcal) josta 61&nbsp;% rasvasta) ja jopa vähärasvaiseen naudanlihaan (507 kJ (121 kcal), josta 29&nbsp;% rasvasta).

Toinen tapa tarkastella rasvapitoisuutta on rasvan osuus koko lihan painosta: hirvenlihassa 5 grammaa, naudanlihassa 8,4 grammaa. Hirven rasvahapoista suurempi osa on tyydyttymättömiä rasvahappoja kuin naudan rasvassa. Hirvessä on enemmän tiettyjä kivennäisaineita, kuten seleeniä, piitä ja kuparia.

Hirvenlihaan, varsinkin maksaan, kertyy sen elinympäristöstä ympäristömyrkkyjä. Siksi hirven maksan laajamittaista käyttöä ravintona on suositeltu välttämään.

## Lähteet
Helen Garner

**Helen Garner** (s. 7. marraskuuta 1942 Geelong, Victoria, Australia) on palkittu australialainen kirjailija.

Garner vietti lapsuutensa Geelongissa, opiskeli Melbournen yliopistossa englannin ja ranskan kieltä ja valmistui 1965. Hän työskenteli opettajana vuoteen 1972, jolloin osavaltion opetusministeriö erotti hänet, kun hän oli vastannut seksiä koskeviin oppilaiden kysymyksiin. Hän toimi sen jälkeen vapaana toimittajana ja kirjoitti merkittäviin australialaisiin lehtiin.

Esikoisromaanistaan *Monkey Grip* (1977) Garner sai National Book Councilin palkinnon. Teos on myös filmattu. Romaanien aiheet liikkuvat nykyajassa, ja niissä hän käsittelee moderniin kaupunkilaiselämään liittyviä kysymyksiä. Garner tutki 1990-luvulla Melbournen yliopistossa Ormond Collegessa tapahtunutta seksuaalista häirintää. Hän kirjoitti aiheesta kiistellyn menestyskirjan *The First Stone* (1995), joka herätti vastakkaisia julkisia reaktioita. Hän julkaisi 2001 muistelmaluonteisen journalistisen esseekokoelman.

## Palkinnot ja tunnustukset
* 2006 voittaja: Melbourne Prize – Melbourne Prize for Literature 
* 2016 voittaja: International Awards – Windham Campbell Prizes 
* 2017 voittaja: Walkley Award – Print Text Feature Writing Long teoksesta *Why She Broke: The Woman, her Children and the Lake*

## Suomennetut teokset
* *Vierashuone* (*Spare room, 2008), suomentanut Taina Wallin. Jyväskylä: Atena, 2015 

== Lähteet ==


==Kirjallisuutta== 
* Kerryn Goldsworthy: *Helen Garner'', OUP 1996

## Aiheesta muualla
* Helen Garner, Centre for Writing (Archive.org)
Tikkurilan Palloseura (naiset)

**Tikkurilan Palloseura** (**TiPS**) on Itä-Vantaalla toimiva jalkapalloseura, jonka naisten edustusjoukkue pelasi kausina 2018–2021 Kansallista Liigaa. Joukkue on pelannut pääsarjatasolla myös kausina 1995–1997, 2004–2010 ja 2016.

TiPS saavutti hopeaa Kansallisessa Liigassa kaudella 2020 ja kaudella 2021. 

Kauden 2021 päätteeksi TiPS ilmoitti luopuvansa Kansallisen Liigan sarjapaikastaan. TiPS:n mukaan sillä ei ollut taloudellisia edellytyksiä jatkaa pääsarjassa, ja päätökseen vaikutti myös Vantaan alueen omien pelaajien vähäinen määrä. Joukkueen talous kärsi myös koronapandemiasta ja vähäisestä taustatoimijoiden määrästä.

Kaudella 2023 TiPS pelasi Nelosessa.

## Joukkue Kansallisen liigan kaudella 2021

*Päivitetty 6. huhtikuuta 2021*

## Sarjasijoitukset 2010–2017

## Lähteet

## Aiheesta muualla
* Naisten edustusjoukkue Tikkurilan Palloseuran sivustolla
* Tikkurilan Palloseuran naisten edustusjoukkue Palloliiton sivustolla 
* Tikkurilan Palloseuran naisten edustusjoukkue Euroopan jalkapalloliiton sivustolla
James Aldridge

**Harold Edward James Aldridge** (10. heinäkuuta 1918 White Hills, Victoria, Australia – helmikuu 2015 Lontoo, Britannia) oli australialainen kirjailija.

Aldridge työskenteli jonkin aikaa melbournelaisissa lehdissä, ennen kuin hän lähti Britanniaan toimittajaksi. Hän oli sotakirjeenvaihtaja toisen maailmansodan aikana Neuvostoliitossa, josta hän poistui 1944. Hänen juttujaan jäi julkaisematta, mutta hänen 1940-luvulla kirjoittamansa kolme romaania, muun muassa Albaniassa käydystä Kreikan ja Italian välisestä operaatiosta kertova *Signed with Their Honour*, toivat hänelle mainetta, joskin kritiikeissä arvosteltiin tekstien marxilaista sävyä. Hollywoodin väitetään maksaneen kirjan filmausoikeuksista 50&nbsp;000 puntaa. Hän siirtyi sittemmin kokonaan kirjailijaksi. Britanniaan muutettuaan hän kävi enää harvoin Australiassa.

Aldridge sai muutamista "St Helen" -lastenromaaneista Children's Book Councilin ja New South Wales Premier's Awardsin palkintoja. Kaksi kirjaa, *My Brother Tom* ja *Ride a Wild Pony*, on muokattu televisiosarjoiksi. Hän on saanut kiitosta Australian maaseudun ja maaseutukaupunkien sosiaalisten jännitysten kuvauksista.

## Suomennetut teokset
* *Villihevonen* (*The Marvellous Mongolian*, 1974), suom. Kaija Pakkanen. Weilin + Göös, 1976 (lastenkirja)
* *Viimeinen silmäys* (*One Last Glimpse*, 1977), suom. Matti Rossi. Love kirjat, 1981 .

## Lähteet

## Aiheesta muualla
*
Jääkiekon maailmanmestaruuskilpailujen 2018 kokoonpanot

Jääkiekon maailmanmestaruuskilpailuihin 2018 osallistuvien joukkueiden kokoonpanot.

## Lohko A
### Itävalta
Itävallan joukkueen kokoonpano maailmanmestaruuskilpailuihin 2018. näytä

Päävalmentaja:  Roger Bader


### Ranska
Ranskan joukkueen kokoonpano maailmanmestaruuskilpailuihin 2018. näytä

Päävalmentaja:  Dave Henderson


### Ruotsi
Ruotsin joukkueen kokoonpano maailmanmestaruuskilpailuihin 2018. näytä

Päävalmentaja:  Rikard Grönborg


### Slovakia
Slovakian joukkueen kokoonpano maailmanmestaruuskilpailuihin 2018. näytä

Päävalmentaja:  Craig Ramsay


### Sveitsi
### Tšekki
### Valko-Venäjä
### Venäjä
Venäjän joukkueen kokoonpano maailmanmestaruuskilpailuihin 2018. näytä

Päävalmentaja:  Ilja Vorobiev


## Lohko B
### Etelä-Korea
### Kanada
### Latvia
### Norja
### Saksa
### Suomi
Suomen joukkueen kokoonpano maailmanmestaruuskilpailuihin 2018. näytä

Päävalmentaja:  Lauri Marjamäki


### Tanska
### Yhdysvallat

## Lähteet

## Aiheesta muualla
* Kanadan joukkueen mediaopas
* Ruotsin joukkueen mediaopas 
* Ranskan joukkueen mediaopas
Halvdan Musta

**Halvdan Musta** (muinaisnorjaksi *Halfdanr Svarti*) oli 800-luvulla elänyt norjalainen päällikkö ja Vestfoldin lääninherra sekä Norjan ensimmäisen kuninkaan Harald Kaunotukan isä. Halvdania koskevat tiedot ovat peräisin saagoista ja legendoista ja osin ristiriitaisia. Tarinoiden mukaan Halvdan Musta kuului tarunomaiseen Ynglinga-suvun norjalaiseen haaraan. Halvdan kuoli upottuaan jäihin Randsfjordenilla.

Ynglingien saaga mainitsee Halvdanin olleen Gudröd Metsästäjän ja tämän toisen vaimon Åsan, Agderin kuninkaan tyttären, poika. Saagan kirjoittajan Snorri Sturlusonin mukaan Halvdanin isän kuoltua hänen äitinsä vei pojan Agderiin, jossa Halvdanista tuli kuningas täytettyään 18 vuotta. Silloin hän meni Vestfoldiin ja jakoi kuninkuuden velipuolensa Olafin kanssa. Halvdan ulotti valtansa myös muualle Norjan itäosiin sekä mahdollisesti myös länsirannikolle Sognevuonon alueelle. Halvdan Mustan saagan mukaan useat kunnat halusivat hänen kuoltuaan kunnian saada haudata Halvdanin omalle alueelleen. Sen vuoksi hänen ruumiinsa jaettiin neljään osaan, ja osat haudattiin Raumarikiin, Ringarikiin, Hedmarkiin ja Vestfoldiin.

## Lähteet

## Aiheesta muualla
*Halvdan svartes historia Heimskringla
Constanza (Dominikaaninen tasavalta)

**Constanza** on kaupunki ja kunta Dominikaanisen tasavallan keskiosassa La Vegan provinssissa. Kunnan asukasluku vuonna 2022 oli 66&nbsp;316.

## Maantiede

Constanza sijaitsee Dominikaanisen tasavallan La Vegan provinssissa maan keskiosan vuoriston Constanzan laaksossa. Kaupungin korkeus merenpinnasta on noin 1&nbsp;210 metriä. 

## Historia

Nimi Constanza juontuu tarinan mukaan 1500-luvulla eläneestä tainopäällikön tyttären nimestä. Constanzan laakson seutu oli pitkään hyvin vaikeapääsyinen. Harvaa asutusta alkoi muodostua ilmeisesti 1750-luvulla, mutta nykyinen asutuskeskus on perua vuodelta 1894. Paikalliset olivat siirtolaisia espanjasta, japanista ja unkarista. Alueelle alkoi syntyä maataloutta ja ajan kanssa seudusta tuli yksi maan tuottavimmsita maatalousalueista.

Dominikaanisessa tasavallassa nousi valtaan diktaattori Rafael Leónidas Trujillo. Naapurisaarella Kuubassa vallankumous oli nostattanut valtaan Fidel Castron ja vallankumouksen levittäminen naapurisaarille oli yksi hänen valtakautensa alun päätavoitteista. Hän alkoi tukeea Dominikaanisesta tasavallasta Kuubaan saapuneita pakolaisia. Heidän perustamansa Movimiento de la Liberación Dominicana (MLD) teki maihinnousuyrityksen kesäkuussa 1959. 14. kesäkuuta oli ostettu C-46 -kuljetuskone, joka oli naamoitu Dominikaanisen tasavallan ilmavoimien tunnuksin. Sen mukana Itä-Kuubasta kohti Dominikaanista tasavaltaa lähti 54 pakolaisista koottua asemiestä. Kone laskeutui kiitotielle Constanzassa, josta asemiehet siirtyivät ympäröiville vuorille. Dominikaanisen tasavallan ilmavoimat alkoivat pommittaa aluetta, mutta surmaten enimmäkseen vain joitakin paikallisia siviilejä. Lopulta asemiehet jäivät paikallisten käsiin. Trujillon hallinto maksoi palkkioita heidän surmaajilleen. MLD teki Constanzan lisäksi myös kaksi muuta epäonnistunutta maihinnousuyritystä toisaalla.

## Väestö
Constanzan kunnan asukasluku oli vuoden 2022 väestönlaskennan mukaan 66&nbsp;316.

## Lähteet

## Aiheesta muualla
Katarina Martinson

**Katarina Maria Fredrika Martinson** (s. 1981 Norrköping) on ruotsalainen yritysjohtaja ja miljardööri. Hän sai sisarensa Louise Lindhin tavoin vuonna 2015 isältään osuuden isoisänsä Lars Erik Lundbergin (1920–2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Martinson on konserniin kuuluvan kiinteistöyhtiön (Lundbergs fastigheter) toimitusjohtaja. Hän on toiminut tai toimii hallituksen puheenjohtajana tai jäsenenä useissa perheen sijoitusyhtiön tytäryhtiöissä tai sijoituskohteissa. Hän on sijoittanut varojaan myös esimerkiksi Husqvarnaan. Maaliskuussa 2018 yhdysvaltalainen talousjulkaisu *[[Forbes]]* arvioi Martinsonin omistusten arvoksi 1,3 miljardia dollaria.

Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Katarina Martinson perheineen 14,0 prosenttia (11,2 äänivallasta) ja samoin hänen siskonsa Louise Lindh perheineen. Yhtiön B-osakkeet noteerataan Tukholman pörssissä (). 

Martinson muutti vuonna 1985 vanhempiensa ja sisaruksensa kanssa Sveitsiin, sillä hänen isänsä halusi tuolloin edullisemman perintöveron. Martinson oppi sujuvan saksan kielen taidon sveitsiläisessä päiväkodissa.

Martinson on valmistunut maisteriksi Tukholman kauppakorkeakoulusta (MBA). 
 
## Lähteet
Saarden kunta

**Saarden kunta** sijaitsee Lounais-Virossa Pärnumaan maakunnassa.

## Sijainti
Kunta sijaitsee Pärnun kaakkoispuolella ja rajoittuu pohjoisessa Pärnuun ja Põhja-Sakalan kuntaan, idässä Mulgin kuntaan, etelässä Latviaan ja lännessä Häädemeesten kuntaan.

## Hallinto
Saarden kunta muodostettiin vuoden 2017 kuntauudistuksessa yhdistämällä Saarden ja Surjun kunnat. Kunnassa on 4&nbsp;722 asukasta (1.1.2018).

Kunta muodostuu Kilingi-Nõmmen kaupungista, Tihemetsan pienkauppalasta (alevik) ja 35 kylästä (küla). Kunnan keskuspaikka on Kilingi-Nõmme.

## Liikenne
Valtatie 6 Pärnusta Valgaan kulkee Saarden poikki.

## Lähteet

## Aiheesta muualla
Tauno Kirves

**Tauno Olavi Kirves** (3. toukokuuta 1943 Rautu – 13. toukokuuta 2020 Hyvinkää) toimi Hyvinkään kaupunginjohtajana. 

Tauno Kirves syntyi maanviljelijä Väinö Kirveen ja emäntä Amalia Kirveen o.s. Vuohelainen perheeseen. Hänen puolisonsa vuodesta 1969 on Maija Laakso. Kirves tuli ylioppilaaksi 1961 ja valmistui valtiotieteiden kandidaatiksi Turun yliopistosta 1968. Kirves toimi Kymenlaakson seutukaavaliiton tutkijana ja seutukaavasihteerinä 1970–1974 ja osastopäällikkönä 1975–1980. Kotkan suunnittelupäällikkö hän oli 1980–1989 ja Hyvinkään kaupunginjohtaja vuodesta 1989. Hän jäi tehtävästä eläkkeelle syksyllä 2006.

## Lähteet

## Aiheesta muualla

*Tauno Kirveen muistokirjoitus Helsingin Sanomissa
Isabelle Panneton

**Isabelle Panneton** (s. 27. marraskuuta 1955 Sherbrooke, Québec) on kanadalainen säveltäjä. Hän opiskeli Montrealin musiikkikonservatoriossa muiden muassa Gilles Tremblayn johdolla. Vuosina 1984–87 hän opiskeli Belgiassa Philippe Boesmansin johdolla ja Pariisin IRCAM:issa. 

Pannetonin orkesteri- ja kamarimusiikkiteoksia on esitetty niin Kanadassa kuin kansainvälisestikin. Hänen tuotantoonsa on vaikuttanut Joseph Haydnin musiikkia. Hänen teostensa joukossa ovat viulukonsertto, Canada Councilin tilaama lastenooppera *[[L'arche]]*, *Voilage* (1984) ja *Volando* (1999). Panneton on opettanut Concordian ja Montrealin yliopistoissa.

## Lähteet
Pinnankarheus

**Pinnankarheus** on kappaleen pinnan ominaisuus joka kuvaa pinnan pieniä epätasaisuuksia. Kooltaan pinnankarheutta suurempia epätasaisuuksia ovat aaltomaisuus, kolhut ja naarmut, sekä muotovirheet.

Pinnankarheutta kuvataan yleisimmin Ra-arvolla. Ra-arvoa määritettäessä mitataan pinnan muoto sopivalla mittalaitteella. Mittalaite tuottaa pinnasta primääriprofiilin. Primääriprofiili syntyy kun mitataan pallomaisen mittapään pinnan normaalin suuntaista liikettä, kun sitä liutetaan pintaa pitkin. Primääriprofiilista suodatetaan pois aaltomaisuus. Tästä jäljelle jäävästä R-profiilista voidaan laskea Ra arvo. Ra arvo lasketaan summaamalla pinnan huippujen korkeuksien ja laaksojen syvyyksien aritmeettiset keskiarvot.

Pinnankarheutta voidaan arvioida aistinvaraisesti vertaamalla tutkittavan kappaleen pintaa näytekappaleisiin joiden pinnankarheus tunnetaan.

Standardi ISO 21920-1:2022 käsittelee pinnanlaatuvaatimusten esittämistä teknisessä dokumentaatiossa.

Standardi ISO 4287 käsittelee pintojen muotojen profiilien mittausta.

Standardi ISO 8785 käsittelee naarmuja, huokoisuutta ja muita pinnan virheitä.

Pinnankarheus vaikuttaa kappaleen ulkonäköön, kulumiseen ja kitkaan kappaleen pinnalla. Pinnankarheudella voi olla huomattava vaikutus sovitteiden toimintaan. Pinnankarheudella on myös vaikutusta korroosioon. Pinnankarheus vaikuttaa myös pintakäsittelyiden tarttuvuuteen ja kappaleen likaantumiseen.
Norma Beecroft

**Norma Marian Beecroft** (11. huhtikuuta 1934 Oshawa, Ontario – 19. lokakuuta 2024) oli kanadalainen säveltäjä. Hän opiskeli säveltämistä ensin Torontossa John Weinzweigin johdolla ja sittemmin Yhdysvalloissa sekä Euroopassa. Beecroftista tuli yksi Kanadan aktiivisimmista varhaisista elektroakustisen musiikin tekijöistä.

Vuonna 1971 Beecroft oli mukana perustamassa Toronton New Music -konserttitapahtumaa, jonka puheenjohtajana hän toimi kahden vuosikymmenen ajan.

## Lähteet
Torin kunta

**Torin kunta** sijaitsee Lounais-Virossa Pärnumaan maakunnassa.

## Sijainti
Kunta sijaitsee Pärnun koillispuolella rajoittuen etelässä ja lännessä Pärnuun, pohjoisessa Põhja-Pärnumaahan ja idässä Põhja-Sakalaan.

## Hallinto
Torin kunta muodostettiin vuoden 2017 kuntauudistuksessa yhdistämällä Aren, Saugan ja Torin kunnat sekä Sindin kaupunki. Kunnassa on 11&nbsp;694 asukasta (1.1.2018).

Kunta muodostuu Sindin epäitsenäisestä kaupungista, Aren, Saugan ja Torin pienkauppaloista (alevik) sekä 41 kylästä (küla). Kunnan keskuspaikka on Sindi.

## Liikenne
Valtatie 4 ja valtatie 5 sekä rautatie Pärnusta Tallinnaan kulkevat Torin poikki. Pärnun lentoasema sijaitsee Torin kunnan Eametsan kylässä.

## Lähteet

## Aiheesta muualla
Luettelo diplomaattisista edustustoista Mongoliassa

Tämä on luettelo **diplomaattisista edustustoista [[Mongolia]]ssa**. Pääkaupunki Ulan Batorissa on 24 suurlähetystöä. Monet muut suurlähetystöt on akkreditoitu  lähialueelta. 
## Suurlähetystöt Ulan Batorissa

## Edustustot
*

## Pääkonsulaatit
Darkhan

*

Erdenet
*

Zamyn-Üüd

*

## Muut edustustot Ulan Batorissa
* (Taipeiin kauppa- ja elinkeinotoimisto )
* (Konsuliedustusto)

## Akkreditoidut suurlähetystöt

### [[Peking]]issä

### [[Soul (kaupunki)|Soulissa]]

### Muut kohteet

## Viitteet
Bradley Trevor Greive

**Bradley Trevor Greive** (22. helmikuuta 1970 Hobart, Tasmania, Australia) on australialainen kirjailija, jonka humoristisia pieniä valokuvakirjoja on käännetty monille kielille.

Greive liittyi armeijaan 19-vuotiaana ja sai koulutuksen Canberrassa. Hän joutui kuitenkin eroamaan astman takia. Hän muutti Sydneyyn ja yritti hankkia elantonsa kirjoittamalla, mutta lähes kymmenen vuotta hän eli niukoilla tuloilla, kunnes sarjan ensimmäinen kirja *Itsepiristyskirja pahan päivän varalle* (*The Blue day book*) ilmestyi 2000.

Greive on kirjoittanut myös ympäristöongelmia käsitteleviä kirjoja, työskennellyt Taronga Foundationissa ja perustanut sen nimeä kantavan nuorten runoilijoiden runopalkinnon.

## Palkinnot ja tunnustukset
* 2014 Order of Australian jäsen 
* 2017 Australian Book Industry Awards (ABIA) – Vuoden australialainen kuvitettu kirja

## Suomennetut teokset
* *Miehenmetsästyskirja* (*Looking for Mr. Right*), suomentanut Jaana Kapari. WSOY, 2002. 
* *Itsepiristyskirja pahan päivän varalle* (*The Blue day book*), suomentanut Jaana Kapari. WSOY, 2002.  
* *Äiti rakas: kiitän sinua kaikesta* (*Dear mom*), suomentanut Terhi Vartia. WSOY, 2003  
* *Elämän tarkoitus* (*The meaning of life*), suomentanut Terhi Vartia. WSOY, 2003.  
* *Huominen* (*Tomorrow*), suomentanut Terhi Vartia. WSOY, 2004.  
* *Äitiyden ihme* (*The incredible truth about motherhood*), suomentanut Terhi Vartia. WSOY, 2004. 
* *Ylimmät ystävät: mitä ystävyys todella on* (*Friends to the end*), suomentanut Terhi Vartia. WSOY, 2005  
* *Älä pingota!* (*The book for people who do too much*), suomentanut Terhi Vartia. WSOY, 2005.  
* *Lyhyt totuus rakkaudesta* (*The simple truth about the love*), suomentanut Terhi Vartia. WSOY, 2006  
* *Rakas isä: isä, ystävä ja sankari* (*Dear dad*), suomentanut Terhi Vartia. WSOY, 2006 
* *Hyppysellinen rohkeutta* (*A teaspoon of courage*), suomentanut Terhi Vartia. WSOY, 2007 
* *Laihduttaminen pehmittää aivot: miten pudottaa painoa menettämättä järkeään* (*Dieting causes brain damage*), suomentanut Terhi Vartia. WSOY, 2008 
* *Joulu ainainen* (*Every day is Christmas*), suomentanut Terhi Vartia. WSOY, 2008 
* *Kiitos ystävyydestä* (*Thank you for being you*), suomentanut Terhi Vartia. WSOY, 2009 
* *Oho, sori!* (*I'm sorry ... my bad*), suomentanut Terhi Vartia. WSOY, 2010 

## Lähteet
Vehkasaari

**Vehkasaari** on huvilasaari Espoon itäsaaristossa. Se sijaitsee Miessaarenselän merialueella kolmisen kilometriä Haukilahden venesatamasta kaakkoon ja saman verran Otsolahden venesatamasta etelään. Espoon virallisessa kaupunginosajaossa Vehkasaari kuuluu Westendiin; saaren ja Westendin manneralueen välinen etäisyys on pari kilometriä.

Vehkasaaren pinta-ala on noin 12 hehtaaria. Saari lohkottiin 1930-luvulla huvilatonteiksi. Se on tiheään rakennettu: siellä on noin 80 kiinteistöä ja yli sata rakennusta.

Vehkasaaren korkeimmat kohdat ovat noin 20 metriä merenpinnan yläpuolella. Rinteillä kasvaa saaristolle tyypillisesti havupuita. Saaren länsiosa eli Pikku-Vehka (Lilla Mössenholm) on maankohoamisen myötä kasvanut lähes kiinni Vehkasaareen.

Vehkasaaren luoteispuolella sijaitsee muun muassa Varsasaari, Tvijälp ja Småholm, kaakkoispuolella puolestaan Käärmesaari. Koillisia naapurisaaria ovat Korkeasaari ja Niittysaaret.

## Lähteet

## Aiheesta muualla
*Tiedostopalvelu.maanmittauslaitos.fi
*Vehkasaari, Uusimaa, Finland — Sunrise, Sunset and Daylength